Christ Church (Filadelfio)

Christ Church estas episkopa preĝejo en la kvartalo Old City de Filadelfio, Pensilvanio, en Usono. Fondita en 1695 kiel paroĥo de la Anglikana Eklezio, ĝi ludis gravan rolon en la fondo de la Protestanta Episkopa Eklezio en Usono. En 1785, ĝia rektoro, William White, fariĝis la unua ĉefepiskopo de la Episkopa Eklezio.

Historio 
Christ Church estis fondita en 1695 de membroj de la Eklezio de Anglio, kiuj konstruis malgrandan lignaĵan preĝejon sur la loko en la sekva jaro. En 1700, Evan Evans veturis el Kimrio por iĝi ilia rektoro.

Kiam la kresko de la kultantoj elĉerpis la originan konstruaĵon dudek jarojn post ĝia konstruo, oni decidis konstrui novan preĝejon - la plej luksan en la tutaj Dektri Kolonioj. La ĉefa korpo de la preĝejo estis konstruita inter 1727 kaj 1744, kaj la turo estis aldonita en 1754, igante ĝin la plej alta konstruaĵo en estonta Usono, je 60 metroj.A historical account of Christ Church, Philadelphia, by Benjamin Dorr, Swords, Stanford & Co., N.Y., 1841. 

Christ Church estas konsiderata unu el la plej belaj pluvivintaj 18-jarcentaj konstruaĵoj en Usono, monumento al kolonia metiarto kaj eleganta ekzemplo de georga arkitekturo. Ĝi estis modelita laŭ la laboro en Londono de Christopher Wren, kaj prezentas simetrian, klasikan fasadon kun arkformaj fenestroj kaj simpla tamen eleganta interno kun kanelitaj kolonoj kaj lignaj benkoj. Kvankam la arkitekto de la preĝejo estas nekonata, ĝia konstruado estis superrigardata de John Kearsley, kuracisto, kiu verŝajne ankaŭ respondecis pri la dezajno, eble kun John Harrison. La preĝejo estis rekonstruita en 1777 fare de Robert Smith, kaj la interno estis modifita en 1883 fare de Thomas Ustick Walter.

 Referencoj 

Kategorio:Filadelfio (Pensilvanio)
Kategorio:Religiaj konstruaĵoj en Usono